**Լինդա Սթիրլինգ** (անգլ.՝ Linda Stirling,հոկտեմբերի 11, 1921(1921-10-11), Լոնգ Բիչ, Լոս Անջելես շրջան, Կալիֆոռնիա, ԱՄՆ - հուլիսի 20, 1997(1997-07-20), Ստուդիո Սիթի, Լոս Անջելես, Կալիֆոռնիա, ԱՄՆ), ամերիկացի մոդել, կինոյի և հեռուստատեսության դերասանուհի, հաղորդավարուհի։ Կյանք երկրորդ կեսից՝ փիլիսոփայության դոկտոր, անգլերենի և դրամատիկական արվեստի ուսուցչուհի։

Կենսագրություն
--------------

Լուիզա Շուլցը (դերասանուհու իսկական անունը) ծնվել է 1921 թվականի հոկտեմբերի 11-ին Լոնգ Բիչ քաղաքում (Կալիֆոռնիա, ԱՄՆ)։ Նրա ծնողները պարոն Ալեքս Շուլցն էր։ Լուիզան ավարտել է Լոնգ Բիչի ավագ պոլիտեխնիկական դպրոցը։ 12 տարեկանից սկսած՝ սկսել է ուսումնասիրել դրամատիկական արվեստ, դպրոցից հետո երկու տարի սովորել է Բեն Բարդի Դրամատիկական արվեստների ակադեմիայում։ Եղել է ֆոտոմոդել. մասնավորապես՝ մասնակցել է «Երկրորդ համաշխարհային պատերազմի գլամուր աղջիկների շքերթ» տեսանկարահանմանը, խաղացել է «ամառային թատրոններում»։

Առաջին անգամ Լուիզա Շուլցը (ով շուտով վերցրեց դերասանական *Լինդա Սթիրլինգ* մականունը) էկրաններին է հայտնվել 1943 թվականին*The Powers Girl* ֆիլմում, որտեղ նա խաղացել է գործանականում ինքն իրեն՝ որպես մոդել։ Երիտասարդ գեղեցկուհուն ռեժիսորները սկսում էին տարբեր դերերի համար վերցնել, այդ թվում և կինոսերիալներ։ Republic Pictures ստուդիայում չորս տարիների աշխատանքի ընթացքում Սթիրլինգը նկարահանվել է 25 ֆիլմերում և սերիալներում, սակայն 1946 թվականին նա ամուսնացավ, երեխա ունեցավ և որոշեց նվիրվել ընտանիքին՝ դադարելով նկարահանվել։ 1954 թվականին դերասանուհին վերադարձավ էկրաններ, այս անգամ արդեն՝ հեռուստատեսային. մեծ կինոյում նա երբեք այլևս չնկարահանվեց։ Հինգ տարվա ընթացքում Լինդան հայտնվեց 15 սերիալների դրվագներում, և 1959 թվականից՝ ամբողջության ավարտեց դերասանուհու կարիերան։

Այն բանից հետո, ինչ իր երեխաները մեծացան, Սթիրլիգը ընդունվեց Լոս Անջելեսում գտնվող Կալիֆոռնիական համալսարան, որը հաջողությամբ ավարտեց և 1972 թվականին 50 տարեկան հասակում ստացավ անգլիական գրականության մեջ փիլիսոփայության դոկտորի աստիճան։ 1967 թվականից մինչև 1990 թվականը անգլերեն և դրամատիկական արվեստ է դասավանդել Գլենդեյլի քոլեջում։ 1990 թվականին մահացավ նրա ամուսինը, ինչից հետո 68-ամյա Սթրիլինգը թողեց աշխատանքը։

1983 թվականին Սթիրլինգը ստացել է «Ոսկե կոշիկ» մրցանակը վեսթեռն ֆիլմերի զարգացման գործում ունեցած ավանդի համար։

Լինդա Սթիրլինգը մահացել է 1997 թվականի հուլիսի 20-ն Ստուդիո Սիթիում քաղցկեղից։

### Անձնական կյանք

1946 թվականի դեկտեմբերի 20-ին Լինդա Սթիրլինգն ամուսնացել է սցենարիստ Նիբլի Սլոանի հետ (1908—1990): Զույգը ողջ կյանքում չի բաժանվել՝ առավել քան 43 տարի, մինչև Նիբլիի մահը՝ 1990 թվականը։ Նրանք երկու որդի են ունեցել՝ Քրիսը և Թիմը։

Ծանոթագրություններ
------------------

1. 1 2 3  Ландесмен Фред (2007)։ *The John Wayne Filmography* (անգլերեն)։ McFarland։ էջ 85։ ISBN 9781476609225։ Վերցված է 2017 թ․ հունիսի 17
2. 1 2  «Teacher's Tip Big Boost in Linda Stirling's Film Climb»։ *Long Beach Independent* (California, Long Beach)։ 18 марта 1945։ էջ 24։ Վերցված է 29 апреля 2018 – via Newspapers.com
3. ↑  Magers Boyd, Fitzgerald Michael G. (2004)։ *Westerns Women: Interviews with 50 Leading Ladies of Movie and Television Westerns from the 1930s to the 1960s* (անգլերեն)։ McFarland։ էջեր 222–227։ ISBN 9780786420285։ Վերցված է 2017 թ․ հունիսի 17
4. ↑  *Гэри Джонсон.* The Tiger Woman (անգլ.) на сайте *imagesjournal.com*
5. ↑  The World War II Glamour Girl Parade Archived 2017-05-29 at the Wayback Machine. стр. 6, на сайте *skylighters.org*
6. 1 2 3 4 5  Линда Стирлинг (անգլ.) на сайте *b-westerns.com*
7. ↑  Майер Джефф (2017)։ *Encyclopedia of American Film Serials* (անգլերեն)։ McFarland։ էջ 268։ ISBN 9781476627199։ Վերցված է 2017 թ․ հունիսի 17
8. ↑  Клайн Уильям К. (1997)։ *In the Nick of Time: Motion Picture Sound Serials* (անգլերեն)։ McFarland։ էջեր 87–88։ ISBN 9780786404711։ Վերցված է 2017 թ․ հունիսի 17

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · ČSFD · Internet Movie Database · Rotten Tomatoes · Find A Grave |
|  |
| Չափորոշչային վերահսկողություն | BNF: 14701047t · ISNI: 000000004454051X · LCCN: no2005082252 · NTA: 266584977 · VIAF: 63747681 · WorldCat VIAF: 63747681 |

 |